স্বাস্থ্য ডেস্ক: ৮ জুলাই’১৮: ওষুধের দাম কমাতে ওষুধ কোম্পানিগুলোর প্রতি আহ্বান জানিয়েছেন স্বাস্থ্য ও পরিবার কল্যাণমন্ত্রী মোহাম্মদ নাসিম। তিনি বলেছেন, বাংলাদেশের ওষুধ কোম্পানিগুলোর অসাধারণ সাফল্য রয়েছে। কিন্তু দেশে ওষুধের দাম তুলনামূলক অনেক বেশি। তাই ওষুধ কোম্পানির মালিকদের বলবো, আপনারা ওষুধের দাম কমান। কারণ আমাদের দেশের অধিকাংশ মানুষ গরিব ও মধ্যবিত্ত। স্বাস্থ্যমন্ত্রী শনিবার সচিবালয়ে বাণিজ্য মন্ত্রণালয়ের সম্মেলন কক্ষে ওয়ান ফার্মা লিমিটেডের সঙ্গে আয়োজিত মতবিনিময় সভায় এ কথা বলেন।